Ο παππούς μου και η γιαγιά μου ζουν σε ένα ορεινό χωριό. Έχουν ένα πέτρινο σπίτι με μεγάλη αυλή. Στην αυλή κακαρίζουν κοτούλες με πολύχρωμα φτερά. Τις συνοδεύει ένας καμαρωτός κόκορας με φουντωτή ουρά.

Δίπλα από το σπίτι υπάρχει ένας πλούσιος λαχανόκηπος. Εκεί βρίσκεις κατακόκκινες ντομάτες, πράσινες πιπεριές, τρυφερά φασολάκια, δροσερά αγγουράκια, μακρόστενες μελιτζάνες, νόστιμα καρότα και ότι άλλο φανταστεί ο νους σου.